Το **Ινστιτούτο Μελέτης Ουρολογικών Παθήσεων** (Ι.Μ.Ο.Π.) είναι αστική μη κερδοσκοπική εταιρία με κύριο μέτοχο το Αριστοτέλειο Πανεπιστήμιο Θεσσαλονίκης. Είναι ένας φορέας εθνικής εμβέλειας με έδρα τη Θεσσαλονίκη. Σκοπός του είναι η εκπαίδευση των ειδικών και η ενημέρωση του κοινού σε θέματα όπως η ουρολογία, η ανδρολογία και η σεξολογία. Στόχο έχει την επίτευξη στενότερης επαφής των πολιτών με την επιστημονική γνώση σε θέματα που αφορούν προβλήματα του ουροποιητικού συστήματος.. Έχει συνεργαστεί με εξειδικευμένους επιστήμονες και καθηγητές Πανεπιστημίων για όλες τις εκπαιδευτικές του δράσεις. Κατά καιρούς οργανώνει εκδηλώσεις για την ευαισθητοποίηση του κοινού για θέματα υγείας όπου συμμετέχουν άνθρωποι του καλλιτεχνικού χώρου.

Ιστορία
-------

Το 1998, με πρωτοβουλία του καθηγητή Δημήτριου Χατζηχρήστου δημιουργήθηκε το **Κέντρο Αναφοράς Σεξουαλικών Δυσλειτουργιών** και αποτέλεσε το Ελληνικό γραφείο της Ευρωπαϊκής Συμμαχίας για τις Σεξουαλικές Δυσλειτουργίες. Το 2000 μετεξελίχθηκε σε **Κέντρο Σεξουαλικής και Αναπαραγωγικής Υγείας** (ΚΕ.Σ.Α.Υ.), και επέκτεινε τις δράσεις του ερευνητικά αλλά και εκπαιδευτικά. 

Το 2005 ιδρύονται νέα κέντρα που υπάγονται στη Μονάδα Μελέτης Ουρολογικών Παθήσεων (Μ.Μ.Ο.Π.):

* Το **Κέντρο Μελέτης Παθήσεων Προστάτη**

* Το **Κέντρο Μελέτης Εγκράτειας και Παθήσεων Πυελικού Εδάφους**

* Το **Ερευνητικό Κέντρο για την Προαγωγή της Υγείας**

* Το **Εργαστήριο Μοριακής Ουρολογίας** (προστέθηκε το 2010 με πρωτοβουλία του Επίκουρου Καθηγητή Α.Π.Θ. Απόστολου Αποστολίδη.)

### Κέντρο Σεξουαλικής και Αναπαραγωγικής Υγείας

Το Κέντρο Σεξουαλικής και Αναπαραγωγικής Υγείας (ΚΕ.Σ.Α.Υ.) ιδρύθηκε το 1998 με σκοπό την προαγωγή της σεξουαλικής και αναπαραγωγικής υγείας, δεδομένου του αποσπασματικού τρόπου αντιμετώπισης των θεμάτων, στην Ελλάδα. 

### Μονάδα Μελέτης Ουρολογικών Παθήσεων

Η Μονάδα Μελέτης Ουρολογικών Παθήσεων δημιουργήθηκε με σκοπό να προάγει την επιστημονική έρευνα σε θέματα με τα οποία ασχολείται η Ουρολογία. Το 2011 σε συνεργασία με τη Β΄Ουρολογική Κλινική Α.Π.Θ. και τη Μονάδα Ουροδυναμικής Ουρολογίας του Πανεπιστημίου Πατρών παρουσίασαν το 1ο Κλινικό Φροντιστήριο Λειτουργικής & Επανορθωτικής Ουρολογίας στο Γ. Ν. "Παπαγεωργίου".

Εκπαιδευτικές Δράσεις
---------------------

Το ΙΜΟΠ υλοποιεί εκπαιδευτικό έργο ενώ η ΜΜΟΠ επικεντρώνεται στη βασική και κλινική έρευνα. 

### Διαδραστικό Σχολείο Ουρολογίας

Το Iνστιτούτο, στο πλαίσιο του προγράμματος διά βίου εκπαίδευσης, οργανώνει κάθε χρόνο στην Πορταριά το Διαδραστικό Σχολείο Ουρολογίας. Την ομάδα των εκπαιδευτών απαρτίζουν ακαδημαϊκοί καθηγητές και εκπαιδευτές όλων των πανεπιστημίων της χώρας, με σημαντική παρουσία και αναγνώριση τόσο στον Ελληνικό όσο και στο διεθνή επιστημονικό στίβο. Πρόκειται για ένα σχολείο Ουρολόγων, όπου διδάσκοντες και εκπαιδευόμενοι συζητούν σε μία αμφίδρομη διαδικασία μάθησης και ανταλλαγής κλινικών εμπειριών.

### Κλινικά Φροντιστήρια

Αρχικά το ΚΕ.Σ.Α.Υ. και αργότερα όλα τα Κέντρα της Μ.Μ.Ο.Π. έχουν οργανώσει μέχρι σήμερα περισσότερα από 50 κλινικά φροντιστήρια σε όλη την Ελλάδα, καθώς και 2 συναντήσεις ομοφωνίας. 

### Κλινικές Μελέτες

Η Μ.Μ.Ο.Π. από το 2000 υλοποιεί κλινικές μελέτες φάσεων ΙΙ, ΙΙΙ και IV, μελέτες παρατήρησης, καθώς και επιδημιολογικές μελέτες.

Κοινωνικές Δράσεις
------------------

Το ινστιτούτο οργανώνει κοινωνικές εξορμήσεις με διάφορες αφορμές στη διάρκεια της χρονιάς, δημοσιεύει ανακοινώσεις , διοργανώνει συνεντεύξεις τύπου, δράσεις ευαισθητοποίησης κοινού , παράγει τηλεοπτικά σποτ και αφίσες, συμμετέχει σε συνέδρια και λοιπές επιστημονικές εκδηλώσεις και οργανώνει εκδηλώσεις για την ενημέρωση και την πρόληψη σε θέματα Ουρολογικής και σεξουαλικής υγείας.

### Sex, προβλήματα και σινεμά

Το Φεστιβάλ Κινηματογράφου Θεσσαλονίκης σε συνεργασία με το ΙΜΟΠ  και το Κέντρο Σεξουαλικής και Αναπαραγωγικής Υγείας (ΚΕ.Σ.Α.Υ.), από το 2000   και μετά παρουσιάζουν το κινηματογραφικό αφιέρωμα «Sex, προβλήματα και σινεμά». Στόχος αυτών των κινηματογραφικών βραδιών είναι η ευαισθητοποίηση του κοινού σε θέματα σχέσεων, σεξουαλικής υγείας και σεξουαλικής συμπεριφοράς.  

### Πληροφοριακά Γραφήματα

Το 2012, με αφορμή την πανευρωπαϊκή ημέρα κατά του καρκίνου του προστάτη (15 Σεπτεμβρίου), και σύνθημα «αντιμετωπίΖΩ τον καρκίνο του προστάτη», δημιουργήθηκε ένα πληροφοριακό γράφημα για την πάθηση . Την ίδια χρονιά, με αφορμή τα 15 χρόνια λειτουργίας του ΚΕ.Σ.Α.Υ. , δημιουργήθηκε μια σειρά από 12 πληροφοριακά γραφήματα που αφορούσαν την σεξουαλική υγεία. Τα γραφήματα απαντούσαν κυρίως σε δημοφιλή ερωτήματα για τη σεξουαλική ζωή των ανθρώπων όπως θεραπείες και αίτια της στυτικής δυσλειτουργίας, μύθοι για το σεξ, πρόωρη εκσπερμάτιση, νόσος Peyronie και ερωτική επιθυμία των δύο φύλλων.. Με αφορμή την 6η Σύνοδο της Ελληνικής Εταιρείας Έρευνας και Αντιμετώπισης του Ιού των Θηλωμάτων (HPV) , το ΙΜΟΠ και η Ελληνική HPV Εταιρεία δημιούργησαν από κοινού ένα πληροφοριακό γράφημα σχετικά με τον ιό του HPV.

Παραπομπές
----------

1. ↑  12/11/2014 Ανθρώπινο Δυναμικό της Κλινικής, *, Α’ Ουρολογική Κλινική του Αριστοτέλειου Πανεπιστημίου Θεσσαλονίκης*
2. ↑  9/2/2006 - Ο ΥΠΟΥΡΓΟΣ ΜΑΚΕΔΟΝΙΑΣ – ΘΡΑΚΗΣ Κ. ΝΙΚΟΣ ΤΣΙΑΡΤΣΙΩΝΗΣ ΕΓΚΑΙΝΙΑΣΕ ΤΗΝ ΕΠΙΣΗΜΗ ΙΣΤΟΣΕΛΙΔΑ ΤΟΥ ΙΝΣΤΙΤΟΥΤΟΥ ΜΕΛΕΤΗΣ ΟΥΡΟΛΟΓΙΚΩΝ ΠΑΘΗΣΕΩΝ,  *Αρχειοθετήθηκε 2015-06-28 στο Wayback Machine. Ιστοσελίδας υπουργείου Μακεδονίας Θράκης*
3. ↑  Κέντρο Αναφοράς Σεξουαλικών Δυσλειτουργιών - Κέντρο Σεξουαλικής και Αναπαραγωγικής Υγείας],  *Αρχειοθετήθηκε 2008-02-20 στο Wayback Machine. Portal Πυξίδα*
4. ↑   Πόσο υγιείς είμαστε σεξουαλικά;(ΕΘΝΟΣ) | 07/03/2007], *,  Δικτυακή Πύλη για την Υγεία*
5. ↑  1ο Κλινικό Φροντιστήριο Λειτουργικής & Επανορθωτικής Ουρολογίας, *, Disabled.GR - Τα πάντα επί πάσης Παραπληγίας και Τετραπληγίας*
6. ↑  Τα ΝΕΑ, *, 5ο Διαδραστικό Σχολείο Ουρολογίας) Υγεία τα Νέα*
7. ↑  Κλινικό Φροντιστήριο Λειτουργικής και Επανορθωτικής Ουρολογίας, *, Ιάτωρ Διαδυκτιακό Ιατρικό Περιοδικό*
8. ↑  2ο Κλινικό Φροντιστήριο Ουρολογίας , *, Τα Νέα*
9. ↑  Οι πιθανότητες εκδήλωσης καρκίνου του προστάτη αυξάνονται με την ηλικία, *, Εξπρες Ημερήσια Οικονομική Εφημερίδα*
10. ↑  Διεπιστημονική Ημερίδα με θέμα: Έρωτας Και σεξουαλικότητα,  *Αρχειοθετήθηκε 2012-06-07 στο Wayback Machine. ΙατροΝετ*
11. ↑  Σεξ, προβλήματα και σινεμά 2013 *Αρχειοθετήθηκε 2016-03-05 στο Wayback Machine. Φεστιβαλ Κινηματογράφου Θεσσαλονίκης*
12. ↑  Σεξ, προβλήματα και σινεμά 2012 *Αρχειοθετήθηκε 2016-03-05 στο Wayback Machine. Φεστιβαλ Κινηματογράφου Θεσσαλονίκης*
13. ↑  SEX, ΠΡΟΒΛΗΜΑΤΑ ΚΑΙ ΣΙΝΕΜΑ II *Αρχειοθετήθηκε 2016-03-05 στο Wayback Machine. Φεστιβαλ Κινηματογράφου Θεσσαλονίκης*
14. ↑  SEX, ΠΡΟΒΛΗΜΑΤΑ ΚΑΙ ΣΙΝΕΜΑ II *Αρχειοθετήθηκε 2008-11-04 στο Wayback Machine. Φεστιβαλ Κινηματογράφου Θεσσαλονίκης*
15. ↑  Sex, προβλήματα και σινεμά XII,  *Αρχειοθετήθηκε 2012-02-24 στο Wayback Machine. Sex, προβλήματα και σινεμά XII) Φεστιβάλ Θεσσαλονίκης*
16. ↑  Σεξ, προβλήματα και σινεμά στη Θεσσαλονίκη, *[*νεκρός σύνδεσμος*], προβλήματα και σινεμά XII)womenonly*
17. ↑   Σεξουαλική Υγεία: Έχετε ένα πρόβλημα, δύο ή μήπως τρία; Έρευνα της Μονάδας Μελέτης Ουρολογικών Παθήσεων ], *, in.gr*
18. ↑  Οι πιθανότητες εκδήλωσης καρκίνου του προστάτη αυξάνονται με την ηλικία, Infographic  *Αρχειοθετήθηκε 2012-10-14 στο Wayback Machine. Ελεύθερος Τύπος*
19. ↑  Καρκίνος του προστάτη: Συμπτώματα και θεραπεία*, in2life.gr*
20. ↑  Το πρώτο ελληνικό infographic για τον καρκίνο του προστάτη*, Τα Νέα*
21. ↑   15 χρόνια λειτουργίας ΚΕΣΑΥ, *, Τα Νέα*
22. ↑  Infographic για τη σεξουαλική επιθυμία της γυναίκας *, Τα Νέα*
23. ↑  Ινστιτούτο Μελέτης Ουρολογικών Παθήσεων και Εταιρία Αντιμετώπισης HPV, *, υγεία360*

Εξωτερικοί σύνδεσμοι
--------------------

* Ο ιστότοπος του Ινστιτούτου Μελέτης Ουρολογικών Παθήσεων
* YouTube - επίσημο κανάλι στην πλατφόρμα YouTube.